《巴河镇登太乙阁》
清代·邓汉仪

平津赐第久荒芜，杰阁巍然瞰楚都。高处衡庐天外伏，到来云梦雨中无。

千家烟火犹洲渚，几叶风帆自画图。曾是赤眉烧不到，奎光深照斗牛孤。

作者简介：清江苏泰州人，字孝威。康熙十八年召试鸿博，官中书舍人。贯穿经史百家之学，尤工诗，与吴伟业、龚鼎孳相唱和。尝次近代名人之诗为《诗观》。有《过岭集》。